ג'יימס קרטרייט

ג'יימס קרטרייט (באנגלית: James E. Cartwright; נולד ב-1949) הוא קצין בדימוס בדרגת גנרל בחיל הנחתים של ארצות הברית. שירת כסגן יושב ראש המטות המשולבים וכמפקד הפיקוד האסטרטגי של ארצות הברית.

ביוגרפיה
קרטרייט נולד בברוקפורד שבאילינוי. ב-1971 הוא סיים תואר ראשון באוניברסיטת איווה והתגייס לחיל הנחתים של ארצות הברית. הוא בעל תואר שני ממכללת המלחמה של הצי. 

בחיל הנחתים עבר קורס טיס ושירת כטייס מטוסי F-4 פנטום, OA-4 סקייהוק ו-F/A-18 הורנט. פיקד על טייסת הנחתים 234, על להק המטוסים 31 ובשנים 2000-2002 פיקד על כנף הנחתים הראשונה. בתפקידו הבא שירת כראש אגף מבנה הכוח, משאבים והערכה במטות המשולבים. ב-2004 קודם לדרגת גנרל ומונה למפקד הפיקוד האסטרטגי של ארצות הברית. ב-2007 מונה לסגן יושב ראש המטות המשולבים. הוא כיהן בתפקיד עד פרישתו ב-2011.

במהלך 2012 הדליף קרטרייט לשני עיתונאים חומר ברמת סיווג סודי ביותר בנוגע למבצע משחקים אולימפיים. הוא נחקר על ידי ה-FBI אך הכחיש את מעורבותו. ב-2016 הורשע בהצהרת שווא ל-FBI, אך בטרם נגזר עונשו הוא זכה לחנינה נשיאותית מברק אובמה.

לאחר פרישתו משמש כיועץ בתחומי הביטחון, טכנולוגיה וסייבר בין היתר לחברות SpaceX, AT&T. 

קישורים חיצוניים

ביוגרפיה באתר המרכז ללימודים אסטרטגיים ובין-לאומיים
Panetta Honors Cartwright During Farewell Tribute
הערות שוליים

קטגוריה:גנרלים בחיל הנחתים של ארצות הברית
קטגוריה:אמריקאים מעוטרי אות לגיון ההצטיינות
קטגוריה:טייסי חיל הנחתים של ארצות הברית
קטגוריה:מפקדי כנפות בחיל הנחתים
קטגוריה:מקבלי חנינה מנשיא ארצות הברית
קטגוריה:מורשעים בעבירות ביטחון בארצות הברית
קטגוריה:סגני יושב ראש המטות המשולבים
קטגוריה:מפקדי הפיקוד האסטרטגי של ארצות הברית
קטגוריה:מעוטרי מדליית השירות המצוין (צבא ארצות הברית)
קטגוריה:מעוטרי מדליית השירות המצוין של מחלקת ההגנה
קטגוריה:מעוטרי מדליית השירות המצוין של משמר החופים
קטגוריה:מעוטרי מדליית השירות המצוין של חיל האוויר
קטגוריה:מעוטרי מדליית השירות המצוין של הצי
קטגוריה:בוגרי אוניברסיטת איווה
קטגוריה:בוגרי מכללת המלחמה של הצי